ทุนสำรองลด2,300ล้านเหรียญสหรัฐ
ธปท.เผยฐานะทุนสำรองอยู่ที่ระดับ 1.876 แสนล้านเหรียญสหรัฐ ลดลง 2,300 ล้านเหรียญสหรัญ แต่ยังไม่มีสัญญาณลดการแทรกแซงค่าเงินบาทแข็ง
13 พ.ค. 2554

ธปท.เผยฐานะทุนสำรองอยู่ที่ระดับ 1.876 แสนล้านเหรียญสหรัฐ ลดลง 2,300 ล้านเหรียญสหรัญ แต่ยังไม่มีสัญญาณลดการแทรกแซงค่าเงินบาทแข็ง 
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 6 พ.ค.ปีนี้อยู่ที่ระดับ 1.876 แสนล้านเหรียญสหรัฐ หรือประมาณ 5.664 ล้านล้านบาท ลดลง 2,300 ล้านบาท หรือประมาณ 6.9 หมื่นล้านบาท หากคิดอัตราแลกเปลี่ยนที่ระดับ 30 บาทต่อเรหียญสหรัฐ จากสัปดาห์ก่อนหน้าอยู่ที่ระดับ 1.899 แสนล้านเหรียญสหรัฐ หรือประมาณ 5.684 ล้านล้านบาท 
ด้านฐานะการซื้อเงินเงินตราต่างประเทศล่วงหน้าสุทธิ(forward)อยู่ที่ระดับ 2.14 หมื่นล้านเหรียญสหรัฐเท่ากับสัปดาห์ก่อนหน้า ส่งผลให้ทุนสำรองระหว่างประเทศสุทธิ ซึ่งรวมทุนสำรองระหว่างประเทศกับฐานะการซื้อเงินตราต่างประเทศล่วงหน้าอยู่ที่ระดับ 2.09 แสนล้านเหรียญสหรัฐ 
ทั้งนี้ คาดว่าทุนสำรองที่ลดลงเป็นผลมาจากการชะลอเข้าซื้อเงินเหรียญสหรัฐทันที (Spot) เพื่อแทรกแซงค่าเงินบาทแข็งค่าของธปท.แต่อย่างไรก็ตามธปท.ยังเดินหน้าชะลอการแข็งค่าของเงินบาท ด้วยการซื้อเงินเงินเหรียญสหรัฐล่วงหน้าจำนวนมาก เพื่อหวังจะลดปริมาณเงินเหรียญสหรัฐในตลาดเงินไม่ให้ค่าเงินบาทแข็งค่าเร็วนัก